CELEX: 32005R1655
Language: sk
Date: 2005-10-10
Title: Nariadenie Komisie (ES) č. 1655/2005 z 10. októbra 2005 týkajúce sa zatriedenia určitých druhov tovaru do kombinovanej nomenklatúry

11.10.2005   
            
            
               SK
            
            
               Úradný vestník Európskej únie
            
            
               L 266/50
            
         
      NARIADENIE KOMISIE (ES) č. 1655/2005
   z 10. októbra 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kód uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. októbra 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 493/2005 (Ú. v. EÚ L 82, 31.3.2005, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nezmontovaný výrobok v tvare menšieho skleníka, tzv. „mini skleník“, s približnými rozmermi 50 cm (dĺžka), 24 cm (šírka) a 25 cm (výška).
                              Rám je vyrobený z dreva, podlaha je v tvare kovovej mriežky a zatváracia časť je z plastu.
                              Po montáži je možné hornú časť „mini skleníka“ otvoriť.
                              (Pozri fotografiu A) (1)
                              
                           
                        
               
                  4421 90 98
               
               
                  Zatriedenie sa riadi ustanoveniami všeobecných pravidiel 1, 2 a), 3 b) a 6 pre interpretáciu kombinovanej nomenklatúry a znením kódov KN 4421, 4421 90 a 4421 90 98.
                  Podstatný charakter dáva výrobku konštrukcia (drevený rám).
                  Pre jeho veľkosť nemožno tento tovar pokladať za montovanú stavbu položky 9406.
               
            
                  
                              2.
                           
                           
                              Kombinované chladiace a mraziace zariadenia pre domácnosť s objemom 579 litrov, vybavené dvoma samostatnými vonkajšími dverami.
                              Celkové rozmery sú 180,8 cm (výška), 92,5 cm (šírka) a 81,6 cm (hĺbka). Hmotnosť je 112 kg.
                              Objem chladničky je 368 litrov a objem mrazničky je 211 litrov.
                              Chladnička má police z tvrdeného skla, dve zásuvky na zeleninu a z vnútornej strany dverí priestor na uloženie fliaš, atď.
                              Mraznička má tri zásuvky.
                           
                        
               
                  8418 10 91
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov 8418, 8418 10 a 8418 10 91.
                  Podpoložka 8418 10 zahŕňa všetky kombinované chladiace a mraziace zariadenia vybavené samostatnými vonkajšími dverami, tiež typu používaného v domácnostiach.
               
            
                  
                              3.
                           
                           
                              Zostava určená na maloobchodný predaj zahŕňa:
                              
                                          —
                                       
                                       
                                          televíznu kameru v puzdre v tvare tehly z plastu,
                                       
                                    
                                          —
                                       
                                       
                                          stavebnicu zostavenú z tehličiek a montážnych súčiastok z plastu a
                                       
                                    
                                          —
                                       
                                       
                                          CD-ROM.
                                       
                                    Kamera nemôže uložiť obrazy, ale prenáša ich do prístroja na automatické spracovanie údajov prostredníctvom USB kábla.
                              Stavebnica tehličiek a montážnych súčiastok sa používa na zostavenie stojana.
                              CD-ROM obsahuje zaznamenané programy, údaje, video a zvukové súbory.
                           
                        
               
                  8525 30 90
               
               
                  Zatriedenie sa riadi ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 8525, 8525 30 a 8525 30 90.
                  Hoci je zostava určená pre deti, nemôže sa zatriediť ako hračka do položky 9503, pretože podstatný charakter dáva zostave kamera položky 8525.
               
            
                  
                              4.
                           
                           
                              Lepenková kniha so skladačkami pre deti pozostávajúca zo šestnástich strán.
                              Osem strán (ľavá strana) predstavuje krátky detský príbeh s ilustráciou k tomuto príbehu.
                              Sedem strán (pravá strana) obsahuje skladačku z deviatich kusov, každá napodobňuje farebnú ilustráciu príslušnej strany.
                              Posledná strana obsahuje len ilustráciu.
                           
                        
               
                  9503 60 90
               
               
                  Zatriedenie sa riadi ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 9503, 9503 60 a 9503 60 90.
                  Zatriedenie do položky 4901 ako tlačená kniha alebo do položky 4903 ako detská obrázková knižka sa vylučuje, pretože text a obrázky majú vo vzťahu k skladačkám vedľajšiu funkciu.
                  Podstatný charakter dávajú výrobku skladačky a preto sa zatrieďuje do položky 9503 ako skladačka.
               
            
                  A.
               
               
                  
                     
               
            
         (1)  Fotografia je len pre informáciu.